laion/Wikipedia-Exotic huggingface dataset:
מורא אב ואם

מורא אב ואם היא מצוות עשה מתוך תרי"ג מצוות, שמחייבת התנהגות של יראת כבוד כלפי האב והאם ולא לעבור על דבריהם. מקור המצווה: ”איש אמו ואביו תיראו ואת שבתותי תשמרו” (ויקרא, י"ט, ג'). בכלל מצוות מורא אב ואם, איסורים שנועדו לשמור על כבודם, שלא לעשות פעולות שמביעות זלזול בהם: המצווה מטילה חובה על הצאצא (בן או בת) שלא לבזות אותם, לא לזלזל בהם, לא לסתור את דבריהם בפומבי. ”איזה הוא מורא, ואיזה הוא כבוד: מורא--לא עומד במקומו, ולא יושב במקומו, ולא סותר את דבריו, ולא מכריע את דבריו, ולא יקרא לו בשמו לא בחייו ולא במותו, אלא אומר אבא מרי. היה שם אביו או שם רבו כשם אחרים, משנה את שמם” ודעת הרב הרב יחיאל מיכל הלוי אפשטיין, ערוך השולחן, יורה דעה, סימן ר"מ, "כי מצווה זו היא בכלל המצוות המסורות ללב בכך שיש לאדם לירא מורא פנימי מהוריו, ולא תלויה רק בקיום החיצוני שלה". וזה לשון השולחן ערוך (שם): "איזה מורא? לא יעמוד במקומו המיוחד לו... לעמוד שם בסוד זקנים עם חבריו, או מקום המיוחד לו להתפלל, ולא ישב במקום המיוחד לו להסב בביתו, ולא סותר את דבריו... ולא מכריע את דבריו בפניו, אפילו לומר נראין דברי אבא, ולא יקראנו בשמו. לא בחייו ולא במותו, אלא אומר: אבא מארי. היה שם אביו כשם אחרים, משנה שמם, אם הוא שם שהוא פלאי שאין הכל רגילים לקרות בו" מצוות זו משלימה את מצוות כיבוד אב ואם, הדורשת מהצאצא התנהגות של עזרה ויחס חיובי - "מאכיל ומשקה מלביש ומכסה מכניס ומוציא". שתי מצוות לא תעשה כרוכות אף הן ביחס להורים: 1. איסור קללת אב ואם, 2. איסור הכאת אב ואם. איסורים אלו כרוכים בעונש מוות. שורשי המצווה הם, לפי הרמב"ם, בהכרת התודה שכל ילד צריך להרגיש כלפי הוריו על הבאתו לעולם (על פי היהדות בתהליך הלידה שותפים האב, האם והקב"ה) ועל גידולו. על פי חז"ל, חובת מורא ההורים הוסמכה לחובת יראת שמים - ” כיבוד אב ואם מצות עשה גדולה, וכן מורא אב ואם--שקלם הכתוב בכבודו ובמוראו: כתוב "כבד את אביך, ואת אימך", וכתוב "כבד את ה', מהונך"; ובאביו ואימו כתוב "איש אימו ואביו תיראו", וכתוב "את ה' אלוקיך תירא". כדרך שציווה על כבוד שמו הגדול ומוראו, כך ציווה על כבודם ומוראם”. במצוות מורא אב ואם הקדימה התורה את האם: "אִישׁ אִמּוֹ וְאָבִיו תִּירָאוּ", בניגוד למצוות כיבוד אב ואם, שם הקדימה התורה את האב: “כַּבֵּד אֶת אָבִיךָ וְאֶת אִמֶּךָ”. רבי יהודה הנשיא הסביר את העניין בכך שידוע לכל (וגם לקב"ה) שילדים מכבדים את אמם יותר מאשר את אביהם, ולכן הקדים הקדוש ברוך הוא את האב, "כדי שיכבד אדם את אביו כשם שהוא מכבד את אמו". וידוע לכל (וגם לקב"ה) שילדים מתייראים מאביהם יותר מאשר מאמם, ולכן הקדים הקדוש ברוך הוא מורא האם למורא האב, "כדי שיירא אדם מאמו כשם שהוא ירא מאביו". כיבוד אב ואם בן סורר ומורה יראת השם רמב"ם הלכות ממרים פרק ו אנציקלופדיה תלמודית, כרך מב: מורא אב ואם הרב יצחק יוסף - ילקוט יוסף על כיבוד אב ואם, קיצור שולחן ערוך ילקוט יוסף יורה דעה סימן רמ הרב שמואל הולשטיין-מורא אב ואם הרב אליעזר מלמד, כיבוד ומורא אב ואם באתר פניני הלכה רמב"ם הלכות ממרים פרק ו הלכה ג רמב"ם הלכות ממרים פרק ו הלכה א תלמוד בבלי, מסכת קידושין, דף ל', עמוד ב' הבהרה: המידע בוויקיפדיה נועד להעשרה בלבד ואין לראות בו פסיקה הלכתית.
אומלוג'

אומלוג' (בערבית: أملج; תעתיק מדויק: אמלג') היא עיר נמל במחוז תבוכ שבמערב ערב הסעודית. העיר שוכנת על חוף ים סוף (הים האדום) בדרום מחוז תבוכ, בקו אורך (14/37) ובקו רוחב (5/25), כ-380 ק"מ דרום-מזרחית לעיר תבוכ, במרכז הדרך בין הערים ינבוע מדרום ואל-וג'ה (אנ') מצפון ונחשבת לאחד האתרים ההיסטוריים העתיקים בממלכה. בשנים האחרונות גדלה העיר והתפתחה, עקב פתיחת הנתיב הימי בין דובא שבערב הסעודית (כ-280 קילומטר מהעיר אומלוג') לבין ספאגה (אנ') שבמצרים. מול חופי אומלוג' ישנם איים רבים. המפורסמים ביותר הם ג'בל חסאן ואום סחארה. בנוסף לשני אלו ישנה קבוצה של שבעה איים הנקראת איי אלפואידה. קבוצה זאת נמצאת מעט צפונית לאומלוג'. האי סטון נמצא אף הוא מעט צפונית לאומלוג', לפני ואדי אלחמד. העיר העתיקה של אומלוג' נחשבת לאחת מערי המסחר הגדולות אחרי מכה, אך עם הזמן חדל הסחר להתקיים בה. על פי מפקד האוכלוסין האחרון משנת 2022, אוכלוסיית העיר מנתה 46,229 בני אדם, מה שהופך אותה לעיר השנייה בגודלה במחוז תבוכ. רוב תושבי העיר מתפרנסים מדיג, חקלאות ורעיית צאן. מדיה וקבצים בנושא אומלוג' בוויקישיתוף Tabouk Region (Saudi Arabia): Places in Governorates - Population Statistics, Charts and Map, citypopulation.de ערך זה הוא קצרמר בנושא גאוגרפיה של ערב הסעודית ובנושא יישובים במזרח התיכון. אתם מוזמנים לתרום לוויקיפדיה ולהרחיב אותו.
מקראי קודש

האם התכוונתם ל... מקראי קודש - פירושו של המלבי"ם על הנ"ך מקראי קודש – ספריו של הרב צבי פסח פרנק מקראי קודש – ספריו של הרב משה הררי
סוורו-קורילסקי

סוורו-קורילסקי (ברוסית: Северо-Курильский район) הוא מחוז משנה (ראיון) של מחוז סחלין ואחד משבעה-עשר מחוזות משנה בשטחו. הוא ממוקם בצד הצפוני של האיים הקוריליים מזרחית לאי סחלין וצמוד לחלק הדרום מערבי של חצי האי קמצ'טקה. שטח המחוז הוא כ-3,500 קילומטרים רבועים. את המרכז המנהלי מהווה העיירה סוורו-קורילסק שהוא היישוב היחיד במחוז משנה. אוכלוסיית העיירה היא כ-2,540 תושבים (נכון לשנת 2016).[דרוש מקור] מדיה וקבצים בנושא סוורו-קורילסקי בוויקישיתוף אתר האינטרנט הרשמי של סוורו-קורילסקי Law #25-ZO
רות גולן

רות גולן (נולדה בתל אביב ב-16 במאי 1953) היא פסיכולוגית קלינית, פסיכואנליטיקאית ומשוררת. גולן היא בתם של הבמאי והמפיק מנחם גולן ושל רחל גולן, ולה שתי אחיות. למדה בתיכון אליאנס בתל אביב. את שירותה הצבאי עשתה כבקרת טיסה בחיל האוויר, בין היתר במהלך מלחמת יום כיפור. בילדותה השתתפה בהצגות בתיאטרון הילדים "תילון" ושיחקה בשני סרטים: "שמונה בעקבות אחד" ו"פורטונה". עוסקת בפסיכואנליזה בדרכו של ז'אק לאקאן. הייתה שותפה להקמת הקבוצה הלאקאניאנית בארץ, החברה הישראלית לפסיכואנליזה (GIEP) באסכולה הלאקאניאנית החדשה, שם גם לימדה. ב-1991 הקימה יחד עם עוד שלושה חברים את "המקום הפרוידיאני ביפו", שעסק בעיקר במפגש בין הפסיכואנליזה לתחומי תרבות אחרים, במטרה להכניס את השיח הפסיכואנליטי לתרבות הישראלית. חברי המקום ערכו מדעית תרגום לעברית של קובץ המאמרים של פרויד, מיניות ואהבה (2002). לרות גולן תארים ראשון ושני בפסיכולוגיה מהאוניברסיטה העברית בירושלים. גולן מלמדת במסגרות שונות, מעבירה סדנאות ומפגשי שיח. נוסף על כך, היא חברה ב"פסיכואקטיב" - קבוצה של אנשי מקצוע מתחום בריאות הנפש, הרווחה והחינוך, המעורבת בפעילות חברתית-פוליטית בכלל, ובנושא הסכסוך הישראלי-פלסטיני בפרט. אם לשלושה. מתגוררת ביפו. ערפל, שירים, ספרית פועלים, 1991 צל, שירים, הקיבוץ המאוחד, 1996 ציפורי המילניום, שירים, הקיבוץ המאוחד, 1999 שיטפון, שירים, הקיבוץ המאוחד, סדרת ריתמוס, 2003 ערוצים, שירים, הקיבוץ המאוחד, 2012 שפת הענפים, שירים, הקיבוץ המאוחד, 2017 תיקונים והשלמות, שירים, כרמל, 2020 אהבת הפסיכואנליזה: מבטים בתרבות עם פרויד ולאקאן, רסלינג, 2002 נושאי התודעה – כשהפסיכואנליזה פוגשת את התפתחות הרוח, רסלינג, 2009 הרוח הלא- מודעת: השפעת הקבלה על הפסיכואנליזה על פי אייגן רסלינג 2017 והיית לי ככנרת לגולן: מנחם גולן, פרקים ראשונים סרטי נוח 2018 חלל חלום חלון: פסיכואנליזה וחוויית האמנות רסלינג 2019 אהבה בתענוגים: ארוס, אהבה וידע בפסיכואנליזה רסלינג 2021 על דעת המקום: מסעות כתיבה בארץ ישראל רסלינג 2023 Loving Psychoanalysis: Looking at Culture with Freud and Lacan, Karnac, London 2006 The Consciousness Bearers: When Psychoanalysis Encounters the Evolution of Spirit, Contento, Tel Aviv 2009 זיגמונד פרויד, מיניות ואהבה, הוצאת עם עובד 2002 דילן אוונס, מילון מבואי לפסיכואנליזה לאקאניאנית, רסלינג 2005 Ruth-Golan.com - אתר האינטרנט של גולן רות גולן, ב"לקסיקון הספרות העברית החדשה" עמיה ליבליך, שיחה עם רות גולן, באתר הארץ, 19 בדצמבר 2017 רות גולן, דף שער בספרייה הלאומית רות גולן, בלקסיקון הספרות העברית החדשה
כדורסל באולימפיאדת מינכן (1972)

אולימפיאדת 1972 נערכה במינכן, גרמניה המערבית. תחרויות הכדורסל נערכו בין ה-27 באוגוסט ל-9 בספטמבר, בפעם השמינית בתולדות המשחקים האולימפיים. בתחרות השתתפו 190 ספורטאים מ-16 נבחרות גברים. המשחקים נערכו בהיכל רודי זדלמאייר. נבחרת ברית המועצות זכתה במדליית זהב בפעם הראשונה בתולדות הכדורסל במשחקים האולימפיים. המחלוקת הבולטת ביותר הייתה בגמר הטורניר בין ברית המועצות לארצות הברית. האמריקאים הובילו 50–49 שלוש שניות לסיום המשחק לאחר קליעת עונשין של דאג קולינס, והמאמן הסובייטי ולדימיר קונדראשין לקח פסק זמן לאחר שנבחרתו הוציאה את הכדור. קונדראשין טען שביקש פסק זמן לפני הזריקה השנייה של קולינס, ולכן הוזז השעון שתי שניות אחורה ולברית המועצות ניתנו שלוש שניות להתקפה אחרונה. הסובייטים החטיאו והאמריקאים היו בטוחים שניצחו, אך מזכ"ל פיב"א ויליאם ג'ונס התערב והורה למזכירות להחזיר את השעון פעם נוספת. איוואן אדשקו מסר את הכדור לאלכסנדר בלוב שקלע ליי-אפ והעניק לברית המועצות את הניצחון 51–50. האמריקאים טענו שלא היה תיעוד לבקשת פסק הזמן ושג'ונס התערב בנעשה במגרש שלא בסמכותו, אך ועדת ערעורים של פיב"א (בה היה רוב לנציגי הגוש המזרחי המזוהה עם ברית המועצות) דחתה את טענותיהם והעניקה את מדליית הזהב לסובייטים. עד היום מסרבים שחקני נבחרת ארצות הברית לקבל את מדליות הכסף האולימפיות שלהם כמחאה. פרשיות נוספות שהעיבו על הטורניר היו השעייתו של מיגל "מיקי" קול מפוארטו ריקו בשל הימצאותו חיובי בבדיקת סמים לאמפטמין, ועזיבתה של נבחרת מצרים בכדורסל יחד עם כל המשלחת בשל חשש מפעולות תגמול בעקבות טבח הספורטאים באולימפיאדת מינכן. מדיה וקבצים בנושא כדורסל באולימפיאדת מינכן בוויקישיתוף תיאור התחרות תוצאות באתר פיב"א מינכן 1972 - המלחמה הקרה על הפרקט, באתר וואלה, 14 ביולי 2008 רפאל נאה, הגמר הכי שערורייתי בהיסטוריה, באתר ynet, 6 באוגוסט 2016 Biggest Olympic scandals: The most controversial basketball game of all-time, Yahoo! Sports, ‏15 ביולי 2021 10 Things You May Not Know About U.S. Basketball's Shocking 1972 Olympics Loss, ערוץ ההיסטוריה, ‏29 באוגוסט 2023 Olympics ban settles doping row, New Straits Times, ‏2 בספטמבר 1972
צפעוני גומה

צפעוני גומה (שם מדעי: Crotalinae) היא תת-משפחה של צפעיים. בני קבוצה זו נמצאים בעיקר באירואסיה ובאמריקה. לצפעוני גומה גומות בראשם, החשות בדם חם של יונקים או עופות, דבר העוזר להם ללכוד אותם בחשיכה מוחלטת. נחשים אלה הם ארסיים ברובם וחלקם קטלניים לאדם, אם כי הם לא תוקפניים. חלקם מתמחים בהסוואה וכך לוכדים את מזונם. הם מותאמים הן לאקלימים קרים והן לאקלים מדברי. רובם בורחים כאשר הם מאוימים, מסתתרים ורק אז לאחר התגרות מכישים. לעכסנים ישנו עכס בקצה הזנב, איתו הם מקשקשים ומזהירים את התוקפים שהם ארסיים. תת-משפחה צפעוני גומה (Crotalinae) סוג מוקסין (Agkistrodon) סוג צפעון קופץ (Atropoides) - בו צפעון קופץ מרכז-אמריקאי סוג צפעון דקלים (Bothriechis) סוג צפעון יער (Bothriopsis) - בו המין צפעון יער נקוד סוג גומצן (Bothrops) סוג ומין יחיד גומצן מלאי (Calloselasma rhodostoma) סוג צפעון הררי (Cerrophidion) סוג עכסן (Crotalus) סוג ומין יחיד מוקסין סיני (Deinagkistrodon acutus) סוג מוקסין אסיאתי (Gloydius) - בו מוקסין יפני סוג Hypnale - בו צפע מגובנן-אף סוג גומצן (Lachesis) סוג צפעון מקורנן מקסיקני (Ophryacus) סוג צפע הרים (Ovophis) סוג צפעון חזירי (Porthidium) - בו צפעון חזירי מקורנן סוג עכסן גמדי (Sistrurus) סוג גומצן (Trimeresurus) סוג גומצן (Protobothrops) סוג צפע הרמה (Tropidolaemus) מדיה וקבצים בנושא צפעוני גומה בוויקישיתוף צפעוני גומה, באתר אנציקלופדיה בריטניקה (באנגלית) צפעוני גומה, באתר ITIS (באנגלית) צפעוני גומה, באתר NCBI (באנגלית) צפעוני גומה, באתר האנציקלופדיה של החיים (באנגלית)
אדוארד צ'ארלס פיקרינג

אדוארד צ'ארלס פיקרינג (באנגלית: Edward Charles Pickering‏, 19 ביולי 1846 – 3 בפברואר 1919) היה אסטרונום אמריקאי אשר חקר כוכבים כפולים ונחשב, יחד עם הרמן קרל פוגל, למגלה של זוגות ספקטרוסקופיים. צוות הנשים אותו ניהל קיטלג כוכבים רבים והיה שותף למספר תגלית מדעיות. פיקרינג נולד בבוסטון ב-1846. ב-1865 השלים תואר ראשון באוניברסיטת הרווארד. בשנים 1865–1867 לימוד מתמטיקה בהרווארד. בשנים 1867–1877 לימד פיזיקה במכון הטכנולוגי של מסצ'וסטס. ב-1877 התמנה למנהל של מצפה הכוכבים של מכללת הרווארד, תפקיד אותו הוא מילא עד מותו ב-1919. כמנהל המצפה, מינה צוות מחקר רחב, שכלל מעל 80 נשים לאורך השנים. בין המדעניות שעבדו בצוות המחקר שלו ניתן למנות את אנני ג'אמפ קאנון, הנרייטה ליוויט, אנטוניה מורי, וילמינה פלמינג, אוולין לילנד ועוד. הצוות הורכב מנשים בלבד מכיוון שהשכר המקובל לנשים באותה התקופה היה נמוך בהרבה ביחס לשכר הגברים במשרה אקדמאית והדבר איפשר לפיקרינג להעסיק יותר חוקרות באותו התקציב. הצוות זכה לכינויים "מחשבות הרווארד" או לכינוי הלועג "הרמונו של פיקרינג". צוות המחקר בראשותו של פיקרינג היה מתקדם מאוד בתחומו וגילויו משמשים את המדע גם כמאה שנים לאחר הגילוי ב-1882 פיתח פיקרינג שיטה למדידת ספקטרום פליטה של מספר כוכבים בו זמנית על ידי הנחת מספר מנסרות על משטח צילום. הדבר אפשר סיווג ספקטרלי של מספר כוכבים בו זמנית ובכך תרם לקיטלוג הכוכבים. יחד עם אנני ג'אמפ קאנון ווילמינה פלמינג הרכיב קטלוג אחיד של כל הכוכבים הנראים ( עם בהירות נראית עד 9+) שהיו מוכרים באותה התקופה. הקטלוג המוכר בשם קטלוג הנרי דראפר, (Henry Draper Catalogue (HD משמש בגרסתו המורחבת גם כיום. חבר האקדמיה האמריקאית לאמנויות ולמדעים (1867) מדליית זהב של החברה המלכותית לאסטרונומיה (1886 ביחד עם צ'ארלס פריצ'רד ו-1901) פרס וואל של האקדמיה הצרפתית למדעים (1888) מדליית הנרי דרייפר (1888) מדליית ברוס (1904) מדיה וקבצים בנושא אדוארד צ'ארלס פיקרינג בוויקישיתוף אדוארד צ'ארלס פיקרינג, באתר אנציקלופדיה בריטניקה (באנגלית) כתבי אדוארד צ'ארלס פיקרינג בפרויקט גוטנברג (באנגלית) Pickering's Harem, אתר Harvard The 19th century women who catalogued the cosmos, אתר cnet
הנדרסון (פירושונים)

הנדרסון (באנגלית: Henderson) הוא שם משפחה ממקור סקוטי ומשמעו "בנו של הנדרי" (הגרסה הסקוטית של השם הנרי). האם התכוונתם ל... הנדרסון – אי באיי פיטקרן בעל מעמד אתר מורשת עולמית הנדרסון (נבדה) – עיר במדינת נבדה בארצות הברית שדה הנדרסון - השם הישן של נמל התעופה הבינלאומי הוניארה באיי שלמה גברת הנדרסון גאה להציג – סרט מ-2005. משוואת הנדרסון-האסלבאך – משוואה כימית על שם לורנס גוז'ף הנדרסון הר הנדרסון – מספר הרים בשם זה שם משפחה: אלה הנדרסון – זמרת ופזמונאית אנגליה אלן הנדרסון – כדורסלן אמריקאי אנתוני הנדרסון - שמו המקורי של קרייזי בון, ראפר אמריקאי ארתור הנדרסון – פוליטיקאי בריטי בובי הנדרסון – פיזיקאי אמריקאי, מייסד כנסיית מפלצת הספגטי המעופפת ג'ו הנדרסון – מוזיקאי ג'אז אמריקאי ג'ורדן הנדרסון – כדורגלן אנגלי ג'וש הנדרסון – שחקן אמריקאי ג'רלד הנדרסון האב – כדורסלן אמריקאי ג'רלד הנדרסון הבן – כדורסלן אמריקאי ג'ף הנדרסון – אתלט אמריקאי ג'קי הנדרסון – כדורגלן סקוטי דייוויד הנדרסון – כדורסלן אמריקאי דייוויד הנדרסון (גנרל) – גנרל בריטי דין הנדרסון – כדורגלן אנגלי דניאל הנדרסון – סופרת ובלוגרית פמיניסטית אמריקאית ויליאם הנדרסון – איש ממשל ומנהל עסקי אמריקאי ויליאם פנהלו הנדרסון – צייר, אדריכל ומעצב אמריקאי זאיה לואיז הנדרסון - שמה המקורי של זאיה ברוקסייד, מתאבקת מקצועית אנגלייה זנה הנדרסון – סופרת אמריקאית כריס הנדרסון – כדורגלן אמריקאי לוגן הנדרסון – שחקן אמריקאי לוי הנדרסון – דיפלומט אמריקאי מרטין הנדרסון – שחקן ניו זילנדי נוויל הנדרסון – דיפלומט בריטי ושגריר בריטניה בגרמניה בערב מלחמת העולם השנייה נייג'ל הנדרסון – איש צבא בריטי פלורנס הנדרסון – שחקנית וזמרת אמריקאית פלטשר הנדרסון – מוזיקאי ג'אז אמריקאי ריצ'רד הנדרסון – ביוכימאי וביופיזיקאי סקוטי שירלי הנדרסון – שחקנית בריטית. אנדרסון
אניה בוקשטיין (אלבום)

אניה בוקשטיין הוא אלבום הבכורה של הזמרת הישראלית אניה בוקשטיין. האלבום יצא ב-10 ביוני 2013 דרך חברת התקליטים NMC. האלבום כולל 8 שירים שאניה כתבה והלחינה בהפקתו המוזיקלית של ג'וני גולדשטיין. עם שירי האלבום הופיעה בוקשטיין ברחבי הארץ. את המופע הפיקה מוזיקלית תום מאירה ארמוני. השירים הראשונים שיצאו לאור מהאלבום "יום אחד" ו-"אף אחד" התקבלו בחום ופרגון על ידי תחנות הרדיו והתקשורת והשתלבו בפסקול המוזיקלי של התקופה ומיקמו את אלבום הבכורה של אניה בין אלבומי הבכורה המצופים והמסקרנים שצפויים לצאת. סגנונה המוזיקלי של אניה הוא אישי, כן וחושפני ומשלב גרוב ונשמה. השירים עוסקים בנושאים אישיים כמו ילדות, זהות, התאקלמות בארץ חדשה ועוד. האלבום אניה בוקשטיין באתר אפל מיוזיק אסף נבו, ‏אניה בוקשטיין מציגה: בדרך לחתונה עוצרים במוסקבה, באתר ‏מאקו‏, 9 ביוני 2013 עמוס אורן, אלבום והופעה: אניה בוקשטיין, באתר הבמה, 14 ביולי 2013 בן שלו, העצב המתוק של אניה בוקשטיין, באתר הארץ, 16 באוגוסט 2013 אסף נבו, ‏בוקשטיין בלוז: אניה בוקשטיין שרה אהבה, תאווה ועלייה, באתר ‏מאקו‏, 25 ביוני 2013 אסף נבו, ‏אניה בוקשטיין רוצה ילד ראשון, באתר ‏מאקו‏, 2 בדצמבר 2012 יום אחד, בביצוע אניה בוקשטיין, סרטון באתר יוטיוב מילות השיר "יום אחד", באתר שירונט תוצאות דירוג המצעד לשבוע 07/02/2013 אסף נבו, ‏משה פרץ ראשון עם "הראשונה", וגם בריטני ראשונה, באתר ‏מאקו‏, 27 בדצמבר 2012 אף אחד, בביצוע אניה בוקשטיין, סרטון באתר יוטיוב מילות השיר "אף אחד", באתר שירונט תוצאות דירוג המצעד לשבוע 14/03/2013 אסף נבו, ‏רגב הוד עוקף את יובל דיין ונכנס הישר לפסגה, באתר ‏מאקו‏, 1 במרץ 2013 שבע דקות, בביצוע אניה בוקשטיין, סרטון באתר יוטיוב מילות השיר "שבע דקות", באתר שירונט תוצאות דירוג המצעד לשבוע 19/06/2013 ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
שארל פרנסואה ז'ורז'-פיקו

פרנסואה ז'ורז'-פּיקוֹ (בצרפתית: François Georges-Picot;‏ 21 בדצמבר 1870 – 20 ביוני 1951) היה דיפלומט צרפתי שייצג את צרפת במהלך המשא ומתן לחתימת הסכם סייקס–פיקו. כבוגר לימודי משפטים הפך לעורך דין בבית המשפט לערעורים של פריז ב-1893 לפני שפנה לדיפלומטיה ב-1895. הוא התחיל כנספח של השגרירויות בקופנהגן ובבייג'ינג ב- 1896. זמן קצר לפני תחילת מלחמת העולם הראשונה מונה הדיפלומט הצרפתי לקונסול צרפת בביירות. עם פרוץ המלחמה הוא נסע לקהיר ומשם ניהל קשרים עם הנוצרים המרונים בלבנון. הוא נקרא לפריז באביב 1915 על ידי משרד החוץ כאשר פירוק האימפריה העות'מאנית התגבש בהדרגה. ז'ורז'-פיקו היה איש משרד החוץ הצרפתי. בשנת 1915 הגיע ללונדון על מנת לקיים משא ומתן עם הדיפלומט הבריטי מארק סייקס לקביעת אזורי השליטה של שתי המעצמות בנחלה של האימפריה העות'מאנית במזרח התיכון, לקראת סיום מלחמת העולם הראשונה. ההסכם נחתם ב-16 במאי 1916. בשנת 1917 נתמנה ז'ורז'-פיקו לתפקיד המושל הכללי הצרפתי של סוריה ולבנון. ב-1897 נישא למארי פוקה, ולזוג נולדו שלושה ילדים. פיקו הוא גם קרוב משפחה (אח של סבתו) של נשיא צרפת לשעבר, ולרי ז'יסקאר ד'אסטן. מדיה וקבצים בנושא שארל פרנסואה ז'ורז'-פיקו בוויקישיתוף Charles THIEFAINE, François Georges-Picot, le colonialiste convaincu, www.lorientlejour.com, ‏16-5-2016 ערך זה הוא קצרמר בנושא דיפלומטים ובנושא צרפתים. אתם מוזמנים לתרום לוויקיפדיה ולהרחיב אותו.
החיל הכללי

החיל הכללי (חכ"ל) הוא סמכות המאגדת בתוכה את כל החיילים שהוכשרו תחת המטה הכללי או שאינם שייכים לחילות האחרים. בראש החיל עומד ראש חטיבת הסגל של אגף כוח האדם. מפקדת החיל הנוכחי היא תא"ל ליאת שבו. מערכים השייכים לחיל הכללי: המערך הכלכלי מערך מדעי ההתנהגות אגף המבצעים דובר צה"ל אגף תכנון ובניין כוח רב-זרועי אגף אסטרטגיה ומעגל שלישי יחידות מחוץ לסדר הכוחות (ימ"ל) - יחידות שחייליהן משרתים במסגרות חוץ-צבאיות: משרד הביטחון, משרד ראש הממשלה ומשטרת ישראל מתאם פעולות הממשלה בשטחים נציבות קבילות החיילים הפנימיות הצבאית לפיקוד כמו כן, קיימים מקצועות צבאיים המשויכים לחיל הכללי, כגון רכז בירור, פקיד, מוכרן בשקם ועובד כללי, ללא שום קשר ליחידה שבה החייל משרת בפועל. מאידך, חיילים שיחידותיהם שייכות לחיל האוויר או לחיל הים, ישויכו על פי יחידתם, ללא שום קשר למקצוע הצבאי שלהם. היחידות השייכות לחיל אינן נמצאות תחת פיקודו של ראש החיל. חיילים המשתייכים לחיל הכללי יכולים לצאת לקורס קצינים, במסלול הרגיל, אשר כולל את מסלול ההכנה בבה"ד 1 ואת ההשלמה החילית (כך שכל תהליך ההכשרה לקצונה נמשך כחמישה חודשים). מדיה וקבצים בנושא החיל הכללי בוויקישיתוף ערך זה הוא קצרמר בנושא יחידות צה"ל. אתם מוזמנים לתרום לוויקיפדיה ולהרחיב אותו.
דבא

האם התכוונתם ל... דב"א – ראשי התיבות של דן בן אמוץ נתיב השיירה – מושב שנקרא בשנותיו הראשונות דבא או דובא דובא – עיר חוף בצפון הים האדום במחוז תבוכ בערב הסעודית
ערער ברושי

ערער ברושי (שם מדעי: Juniperus excelsa) הוא עץ מחטני ירוק עד ממשפחת הברושיים. הערער הברושי גדל בחרמון ומתנשא לגובה של עד לכ-30 מטר. צורתו החיצונית היא בעלת מבנה של פירמידה, והעלים שלו קשקשיים ומסודרים בזוגות. הערער הברושי הוא אחד ממיני המחטיים (יחד עם ארז הלבנון והאשוח הקיליקי) באזור האקולוגי של הרי הלבנט הגבוהים (קוד מדעי PA1220) המתחילים בטורקיה, עוברים דרך לבנון וסוריה ומסתיימים בחרמון, שם מין זה חודר לישראל. בחרמון הישראלי ישנם שרידים בודדים מאותו יער מחטניים מעורב בדמות פריטים פזורים של הערער הברושי. בעוד הארז והאשוח נגדמו ובוראו במהלך מאות שנים. מדיה וקבצים בנושא ערער ברושי בוויקישיתוף ערער ברושי, באתר ITIS (באנגלית) ערער ברושי, באתר NCBI (באנגלית) ערער ברושי, באתר האנציקלופדיה של החיים (באנגלית) ערער ברושי, באתר צמח השדה ערער ברושי, באתר צמחיית ישראל וסביבתה ערער ברושי, באתר Tropicos (באנגלית) ערער ברושי, באתר GBIF (באנגלית) ערער ברושי, באתר The Plant List (באנגלית) ערער ברושי, באתר IPNI (באנגלית) ערער ברושי באתר הרשימה האדומה של IUCN בעבר נקרא "ערער רם" והוחלט לשנותו ל"ערער ברושי". ראו כאן. ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
וונדל (כדורגלן)

האם התכוונתם ל... ונדל (כדורגלן) – שחקן באייר לברקוזן מרקוס ונדל דה סילבה – שחקן ספורטינג ליסבון, המכונה גם הוא ונדל.
ג'ורדן לוקאקו

ג'ורדן זכריה לוקאקו מנאמה מוקלנגה (נולד ב-25 ביולי 1994) הוא כדורגלן בלגי המשחק בעמדת המגן השמאלי באדנספור מליגת המשנה הטורקית. אחיו הוא הכדורגלן רומלו לוקאקו. לוקאקו שיחק בצעירותו במספר קבוצות נוער עד שבגיל 12 הגיע למחלקת הנוער של אנדרלכט. ב-1 בדצמבר 2011 ערך את הופעת הבכורה שלו בקבוצה הבוגרת בניצחון 1–2 נגד א.א.ק. אתונה במסגרת שלב הבתים של הליגה האירופית. ב-6 באפריל 2012 ערך את הופעת הבכורה שלו בליגה בתיקו 0-0 נגד סטנדרד לייז'. עד לסיום העונה רשם עוד 5 הופעות בליגה. ב-27 באוגוסט 2013 הושאל לאוסטנדה על מנת לצבור דקות משחק. בתחילת קיץ 2014 רכשה אוסטנדה את כרטיס השחקן שלו. ב-1 באוגוסט 2015 הבקיע את שער הבכורה שלו בקריירה בניצחון 1–2 נגד וסטרלו. ב-10 באוקטובר 2015 ערך את הופעת הבכורה שלו בנבחרת בלגיה בניצחון 1–4 נגד אנדורה. אנדרלכט הסופר קאפ הבלגי: 2013 לאציו הגביע האיטלקי ג'ורדן הוא בנו של רוג'ר לוקאקו, שיאן ההופעות של נבחרת זאיר. אחיו הוא הכדורגלן רומלו לוקאקו. מדיה וקבצים בנושא ג'ורדן לוקאקו בוויקישיתוף ג'ורדן לוקאקו, ברשת החברתית אקס (טוויטר) ג'ורדן לוקאקו, באתר Transfermarkt ג'ורדן לוקאקו, באתר Fussballdaten.de (בגרמנית) ג'ורדן לוקאקו, באתר Soccerway ג'ורדן לוקאקו, באתר BDFutbol ג'ורדן לוקאקו, באתר WorldFootball.net ג'ורדן לוקאקו, באתר National Football Teams ג'ורדן לוקאקו, באתר FootballDatabase.eu ג'ורדן לוקאקו, באתר ESPN ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
תזמורת נתניה הקאמרית הקיבוצית

תזמורת נתניה הקאמרית הקיבוצית (בעבר נקראה בשם: התזמורת הקאמרית הקיבוצית) הייתה תזמורת קאמרית ישראלית. התזמורת נוסדה בשנת 1970 על ידי התנועה הקיבוצית וביצעה למעלה מ-120 קונצרטים בשנה, ומזה 50 שנה היא הייתה היחידה בארץ שמרבית פעילותה התקיימה בפריפריה. קיימה סדרות קונצרטים למנויים ולקהל הרחב ב-8 אולמות ברחבי הארץ: מנהריה, מזרע, בית גבריאל בעמק הירדן, דרך עין החורש, נתניה, מוזיאון תל אביב לאמנות, גבעת ברנר ועד לדורות בשער הנגב. במהלך שנות פעילותה אירחה התזמורת סולנים ידועי שם מהארץ ומחו”ל והציגה רפרטואר מגוון הכולל יצירות בלבוש חדש בנוסף לקלאסיקה המסורתית. התזמורת זכתה להערכה רבה גם בקרב קהילת המוזיקאים ודורגה על ידי משרד התרבות בדירוג המצוינות הגבוהה ביותר – דרגה 5. ממוקמת כתזמורת מהמובילות בישראל ברמתה ובתוכניותיה המקוריות. לצד פעילותה הרחבה לקהלים בוגרים קיימה התזמורת פעילות חינוכית ענפה, שהפכה אותה למובילה בין התזמורות הפועלות במערכת החינוך הפורמלית בארץ. במסגרת הפרויקט הנושא את השם "חוויה בצלילים", קיימה התזמורת כ-240 קונצרטים קאמריים ותזמורתיים ברחבי הארץ, לקהל של 30 אלף תלמידי גן וכיתות א'- ז'. בסיורי הקונצרטים האחרונים שלה בדרום אמריקה וסין זכתה התזמורת לתשואות רמות ולשבחי הביקורת. המשרדים ואולם החזרות של תזמורת נתניה הקאמרית הקיבוצית, שכנו במתנ"ס דורה, בשכונת רמת ידין (דורה) בנתניה. בשנת 2021 בסיום חוזה בן 10 שנים של תמיכה בתזמורת, הודיעה עיריית נתניה שלא תחדש את התמיכה. באוגוסט 2021, לאחר 50 שנות פעילות נסגרה התזמורת ורוב נגניה עברו אל התזמורת הסימפונית ירושלים. אבי אוסטרובסקי (1970 - 1973) נעם שריף (1973 - 1982) עוזי ויזל (1982 - 1984) שלום רונלי-ריקליס (1984 - 1986) ליאור שמבדל (1986 - 1993) דורון סלומון (1993 - 1998) אבי אוסטרובסקי (1998 - 2001) ירון גוטפריד (2002 - 2013) שלו עד-אל (2013 - 2016) כריסטיאן לינדברג (2016 - 2021) מדיה וקבצים בנושא תזמורת נתניה הקאמרית הקיבוצית בוויקישיתוף תזמורת נתניה הקאמרית הקיבוצית, סרטונים בערוץ היוטיוב תזמורת נתניה הקאמרית הקיבוצית, באתר MusicBrainz (באנגלית) אתר תזמורת נתניה הקאמרית הקיבוצית, בארכיון האינטרנט תזמורת נתניה הקאמרית הקיבוצית, באתר עיריית נתניה הישן, בארכיון האינטרנט תזמורת נתניה הקאמרית הקיבוצית, באתר "הבמה" מאיה נחום שחל, תזמורת נתניה הקאמרית הקיבוצית בסכנת סגירה: "נכס תרבותי אדיר", באתר כלכליסט, 11 בינואר 2021 יעקב בר-און, ‏קו נתניה-ירושלים: ראיון עם המנצח ו-וירטואוז המנדולינה שמואל אלבז, באתר מעריב אונליין, 18 בנובמבר 2021
כיכר פלומר (חיפה)

כיכר פלומר היא כיכר מלבנית בעיר התחתית של חיפה. הכיכר קרויה על שם הלורד הרברט פלומר, שהיה הנציב העליון הבריטי השני לארץ ישראל. בעבר היה רחוב שער פלמר שער הכניסה הראשי של נמל חיפה ולאחר שהוקמה תחנת הרכבת חיפה מרכז, הוקם בצמוד לתחנה ומעל הכיכר גשר עילי העובר מעל תחנת הרכבת ומשמש בעשור השני של המאה ה-21 בתור הכניסה הראשית לנמל חיפה. לאחר הקמתו של הגשר הפך רחוב שער פלמר ("שער מספר 5") לאזור מסחרי ונסגרה הכניסה הישנה לנמל דרכו. בחזית הכיכר נמצאת הכניסה הראשית אל תחנת הרכבת חיפה-מרכז ובצידה המערבי נמצאים מוזיאון דגון וממגורות דגון. בצידה הדרומי של הכיכר נמצאת דרך העצמאות, אחד מהרחובות החשובים בחיפה כיום, ובצידה המזרחי נמצאים תילתן - המכללה לעיצוב ולתקשורת חזותית וקמפוס הנמל. בנוסף ניתן להנות מכמה ציורי קיר גדולים ('אמנות רחוב') המתארים נושאים שונים הקשורים בחיפה ובתולדות ארץ ישראל. במרכזה של הכיכר ממוקם חניון ומסוף אוטובוסים הכולל תחנות מוניות וקיוסקים. בשנות ה-30 של המאה ה-20 שימשה הכיכר בתור תחנת האוטובוסים המרכזית של חיפה עד למעבר אל תחנה מרכזית - בת גלים שהייתה לא הרחק משם בשנת 1974. דרך העצמאות תחנת הרכבת חיפה מרכז - השמונה מוזיאון דגון נמל חיפה קמפוס הנמל התפתחות אורבנית של חיפה ערך זה הוא קצרמר בנושא חיפה. אתם מוזמנים לתרום לוויקיפדיה ולהרחיב אותו.